Džokers: Neprāts diviem
"Džokers: Neprāts diviem" (oriģinālvalodā: Joker: Folie à Deux) ir 2024. gada ASV muzikāla psiholoģiskā trillera filma. Tās režisors ir Tods Filipss, scenārija autori — Tods Filipss un Skots Silvers. Filma ir turpinājums 2019. gada trillerim "Džokers", tajā galvenajās lomās ir Vakīns Fīnikss un Lady Gaga, kas atveido Arli Kīnu, ar ko Džokeram izveidojas romantiskas attiecības. Filmas pirmizrāde gaidāma 2024. gada 4. oktobrī.